Julius Blegen

Julius Petersen Blegen (1890–1942) var en norsk-amerikansk skiløper og idrettsorganisator som la ned en stor innsats for å fremme skiidretten i USA.

 Biografi 
Han vokste opp på gården Sandbakke på Toten.

Han var en av grunnleggerne av Kolbu idrettslag i 1906 og ble valgt til styreformann i 1908. Han hadde flere fine prestasjoner i kombinert under Holmenkollrennene.

I 1909 utvandret han til USA.Database hos Ancestry.com (2010): Passasjer- og mannskapslister for New York (inkludert Castle Garden og Ellis Island) 1820–1957. Mikrofilmserie: T715, 1897–1957; linje 4; sidetall 150. I 1923 fikk han også amerikansk pass.National Archives and Records Administration (NARA): Passøknader, 2. januar 1906–31. mars 1925. Rulle 2242. Sertifikatene: 278350–278849, 1. mai 1923–2. mai 1923. Han arbeidet som revisor i Minneapolis og giftet seg der.

Blegen fortsatte som langrennsløper, skihopper og alpinist i USA. Han ble amerikansk mester i langrenn i 1911 og 1912. Blegen var kvalifisert til de olympiske vinterlekene i 1924, da USA deltok for første gang i et vinter-OL, men reiste ikke til Chamonix fordi arbeidet kom i vegen.Pontti, John og Kenneth Luostari: Midwest Skiing: A Glance Back, Chicago: Arcadia Publishing, 2000, s. 49. Under Vinter-OL i 1932 i Lake Placid og OL i 1936 i Garmisch-Partenkirchen var Blegen trener.

Blegen medvirket i 1927 til stiftelsen av Central United States Ski Association og var organisasjonens første leder. Fra 1937 til han døde i 1942 var han kasserer i National Ski Association. Blegen var også aktiv i National Ski Patrol.

Under andre verdenskrig engasjerte Blegen seg for Norges sak og var visepresident og kasserer i Camp Little Norway Association.Rygg, A. N.: American relief for Norway. En oversikt over Amerikas hjelpearbeid for Norge under og etter den annen verdenskrig, Chicago: Arnesen Press, 1947, s. 208–212. Blegen døde under krigen, men ble posthumt hedret med kong Haakon VIIs Frihetskors «for fremragende fortjenester av Norges sak under krigen».«For Norges sak», VG, 21. februar 1948, s. 2.

Blegen ble i 1968 innlemmet i National Ski Hall of Fame. United States Ski and Snowboard Association deler hvert år ut en ærespris i hans navn, Julius Blegen Award.

 Referanser 

Kategori:Langrennsløpere fra USA
Kategori:Norske kombinertløpere
Kategori:Haakon VIIs frihetskors
Kategori:Personer fra Vestre Toten kommune
Kategori:Personer fra USA av norsk opphav